rejauldu/bengali-wikipedia huggingface dataset:
অভিষেক বন্দ্যোপাধ্যায় (জন্ম ৭ নভেম্বর, ১৯৮৭) হলেন একজন ভারতীয় রাজনীতিবিদ এবং তৃণমূল কংগ্রেস দলে অংশ। তিনি ভারতের পশ্চিমবঙ্গ রাজ্যের ডায়মন্ড হারবার লোকসভা কেন্দ্র থেকে নির্বাচিত ১৬তম লোকসভার সদস্য। অভিষেক বন্দ্যোপাধ্যায় সর্বভারতীয় তৃণমূল কংগ্রেস প্রার্থী হিসেবে ২০১৪ সালের সাধারণ নির্বাচনে উক্ত আসন থেকে নির্বাচিত হন। তিনি পশ্চিমবঙ্গে ক্ষমতাসীন তৃণমূল কংগ্রেসের যুব শাখা সর্বভারতীয় তৃণমূল যুব কংগ্রেসের জাতীয় সভাপতি ছিলেন। ২০২১ সালে সর্বভারতীয় তৃণমূল কংগ্রেসের সাধারণ সম্পাদক নির্বাচিত হন।    ব্যক্তিগত জীবন ও কর্মজীবন  অভিষেক বন্দ্যোপাধ্যায় পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের ভ্রাতুস্পূত্র। তিনি এম. পি. বিড়লা ফাউন্ডেশন হায়ার সেকেন্ডারি স্কুলে পড়াশোনা করেন। নতুন দিল্লির ইন্ডিয়ান ইনস্টিটিউট অফ প্ল্যানিং অ্যান্ড ম্যানেজমেন্ট থেকে বিবিএ পাস করার পর তিনি উক্ত প্রতিষ্ঠান থেকেই এমবিএ করেন।  তার স্ত্রী রুজিরা বন্দ্যোপাধ্যায় থাইল্যান্ডে জন্মেছেন। সে দেশেরই নাগরিক। তবে তার ভারতীয় বংশোদ্ভূত জনমানস কার্ড (পিআইও কার্ড) রয়েছে।   রাজনৈতিক কর্মজীবন  ২০১২ সালের জুলাই মাসে অভিষেক বন্দ্যোপাধ্যায় সর্বভারতীয় তৃণমূল যুব কংগ্রেসের জাতীয় সভাপতি রূপে তার রাজনৈতিক কর্মজীবন শুরু করেন।  ২০১৪ সালের সাধারণ নির্বাচনে তিনি ডায়মন্ড হারবার লোকসভা কেন্দ্র(যা মূলত দক্ষিণ হুগলীর পূর্ব তট অঞ্চল নিয়ে গঠিত) থেকে প্রতিদ্বন্দ্ব্বিতা করে ভারতের কমিউনিস্ট পার্টি (মার্ক্সবাদী)-র ড. আবুল হাসনতকে পরাজিত করেন।  তাকে ‘১৬ তম লোকসভার শিশু’ বলা হয় কারণ তিনি উক্ত লোকসভার কনিষ্ঠতম সদস্য। ২০১৯ সালের লোকসভা নির্বাচনে পুনরায় তিনি এই কেন্দ্র থেকে জয়লাভ করেন।  ২০১৪ সালের অক্টোবর মাসে তিনি সর্বভারতীয় তৃণমূল যুব কংগ্রেসের জাতীয় সভাপতি ঘোষিত হন।  ২০২১ সালের ৫ই জুন তিনি সর্বভারতীয় তৃণমূল কংগ্রেস-এর সাধারণ সম্পাদক নির্বাচিত হন।   আরও দেখুন   সর্বভারতীয় তৃণমূল কংগ্রেস  মমতা বন্দ্যোপাধ্যায়   তথ্যসূত্র   বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্ডিয়ান ইনস্টিটিউট অব প্ল্যানিং অ্যান্ড ম্যানেজমেন্টের প্রাক্তন শিক্ষার্থী বিষয়শ্রেণী:ষোড়শ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:ভারতের বন্দী ও আটক বিষয়শ্রেণী:অষ্টাদশ লোকসভার সদস্য
দুর্গাপুর থানা বাংলাদেশের রাজশাহী জেলার অন্তর্গত দুর্গাপুর উপজেলার একটি থানা।   পটভূমি  ১৯০৯ খ্রিস্টাব্দে দুর্গাপুর থানা প্রতিষ্ঠা লাভ করে।   প্রশাসনিক এলাকাসমূহ  দুর্গাপুর উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম দুর্গাপুর থানার অধীন।  পৌরসভা:  দুর্গাপুর  ইউনিয়নসমূহ:  ১নং নওপাড়া  ২নং কিসমত গণকৈড়  ৩নং পানানগর  ৪নং দেলুয়াবাড়ী  ৫নং ঝালুকা  ৬নং মাড়িয়া  ৭নং জয়নগর   আরও দেখুন   দুর্গাপুর উপজেলা, রাজশাহী  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী জেলার থানা বিষয়শ্রেণী:দুর্গাপুর উপজেলা, রাজশাহী
হরিপুর থানা বাংলাদেশের ঠাকুরগাঁও জেলার অন্তর্গত হরিপুর উপজেলার একটি থানা।   পটভূমি  ১৯১৪ খ্রিস্টাব্দে হরিপুর থানা প্রতিষ্ঠা লাভ করে।   প্রশাসনিক এলাকাসমূহ  হরিপুর উপজেলার ৬টি ইউনিয়নের প্রশাসনিক কার্যক্রম হরিপুর থানার অধীন।  ইউনিয়নসমূহ:  ১নং গেদুড়া  ২নং আমগাঁও  ৩নং বকুয়া  ৪নং ডাঙ্গীপাড়া  ৫নং হরিপুর  ৬নং ভাতুরিয়া   আরও দেখুন   হরিপুর উপজেলা  ঠাকুরগাঁও জেলা   তথ্যসূত্র    বহিঃসংযোগ   বিষয়শ্রেণী:ঠাকুরগাঁও জেলার থানা বিষয়শ্রেণী:হরিপুর উপজেলা
'ওয়াং কিয়াং () (১৬ জানুয়ারি ১৯৭৫ - ১৭ নভেম্বর ২০০৫) চীনের লিয়াওনিং প্রদেশের কুয়ান্ডিয়ান মাঞ্চু স্বায়ত্তশাসিত অঞ্চলের বুডাইউয়ান শহরে জন্মগ্রহণকারী এক ধারাবাহিক খুনি।   জীবনী  ওয়াং কিয়াং লিয়াওনিং প্রদেশের কাইয়ুনে বেড়ে ওঠে। তার বাবা সন্তানদের মারধর করা ছাড়াও মদ্যাসক্ত ছিলেন এবং ওয়াং কিয়াংকে বিদ্যালয়ের চৌকাঠ মাড়াতে দেন নি।  ১৯৯৫ সালের ২২ জানুয়ারি ওয়াং কিয়াং জীবনের প্রথম খুন করে। ২০০৩ সালের ১৪ জুলাই তাকে গ্রেফতার করা হয়। সে ৪৫ টি খুন ও ১০ টি ধর্ষণের দায়ে অভিযুক্ত হয়েছিল। সে কিছু যুবতীকে হত্যার পর তাদের মৃতদেহের সাথে যৌনসঙ্গমেও লিপ্ত হয়েছিল।  বিচারে তার মৃত্যুদণ্ড হয় এবং ২০১৫ সালের নভেম্বর মাসে তার মৃত্যুদণ্ড কার্যকর করা হয়।   তথ্যসূত্র   বিষয়শ্রেণী:১৯৭৫-এ জন্ম বিষয়শ্রেণী:২০০৫-এ মৃত্যু বিষয়শ্রেণী:চীনা ধারাবাহিক খুনি বিষয়শ্রেণী:পুরুষ ধারাবাহিক খুনি
thumb|ঝাঁঝরি হাতে বালিকা পিয়ের-ওগ্যুস্ত রনোয়ারএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (; ২৫ ফেব্রুয়ারি ১৮৪১ – ৩ ডিসেম্বর ১৯১৯) ছিলেন অন্তর্মুদ্রাবাদী ঘরানার একজন প্রখ্যাত ফরাসি চিত্রশিল্পী এবং শিল্পে অন্তর্মু‌দ্রাবাদ আন্দোলনের অন্যতম পুরোধা। সৌন্দর্যবোধ এবং নারীর কামভাবাপন্ন শৈল্পিক প্রকাশের জন্য রনোয়ার বিশেষভাবে প্রশংসিত হয়েছেন।  রনোয়ারের পুত্রদের মধ্যে রয়েছেন অভিনেতা পিয়ের রনোয়ার (১৮৮৫-১৯৫২), চলচ্চিত্র নির্মাতা জঁ রনোয়ার (১৮৯৪-১৯৭৯) এবং সিরামিক শিল্পী ক্লদ রনোয়ার (১৯০১-১৯৬৯)।   জীবনী  পিয়েরে-অগাস্ট রনোয়ার জন্মগ্রহণ করেন ১৮৪১ সালে, ফ্রান্সের উতো ভিয়েনের লিমোশ-এ। রেনোয়ারের বাবা লিওনার্দ রনোয়ার ছিলেন একজন দরিদ্র দর্জি। এজন্য ১৮৪৪ সালে জীবিকার সন্ধানে রনোয়ার-পরিবার প্যারিসে চলে যায়। তারা বসবাস করতেন প্যারিসের কেন্দ্রে, যেটি ছিল লুভ্‌র জাদুঘরের কাছাকাছি। যদিও অল্পবয়সী রনোয়ার চিত্রকলায় প্রকৃতিপ্রদত্তভাবেই ছিলেন অত্যন্ত পারদর্শী, তবে তিনি তারচেয়েও বেশি দক্ষ ছিলেন গায়ক হিসেবে। কিন্তু পরিবাের দারিদ্র্যের কারণে রনোয়ারকে গানের তালিম নেয়া বন্ধ করতে হয়েছিল। একটি চীনামাটির দোকানে শিক্ষানবিশ হিসাবে কাজ করার জন্য মাত্র ১৩ বছর বয়সে তাঁকে স্কুল ছেড়ে দিতে হয়েছিল।   পাদটীকা   চিত্রকর্ম :সূর্যালোকে নগ্নমূর্তি  বিষয়শ্রেণী:ফরাসি চিত্রশিল্পী বিষয়শ্রেণী:১৮৪১-এ জন্ম বিষয়শ্রেণী:১৯১৯-এ মৃত্যু বিষয়শ্রেণী:২০শ শতাব্দীর ফরাসি চিত্রশিল্পী বিষয়শ্রেণী:ফরাসি পুরুষ চিত্রশিল্পী বিষয়শ্রেণী:লেজিওঁ দনরের নাইট
শ্রদ্ধা () হলো ধর্মীয় বিশ্বাস ও ঈশ্বরের জন্য ব্যবহৃত একটি শব্দ। এটি হিন্দু, জৈন ও বৌদ্ধ ধর্মীয় সাহিত্য, শিক্ষা ও বাক্যে গুরুত্বপূর্ণভাবে দেখা যায়।   ইতিহাস ও তাৎপর্য  শ্রদ্ধা হিন্দুধর্মে গুরুত্বপূর্ণ ভূমিকা পালন করে। শ্রদ্ধা থাকার অর্থ হল ঈশ্বর, ধর্মগ্রন্থ, ধর্ম ও মুক্তির পথের (মোক্ষ) উপর আস্থা বজায় রাখা। বৃহদারণ্যক উপনিষদ (৩.৯.২১) বলে যে "শ্রদ্ধার বিশ্রামস্থল হল হৃদয়", জোর দিয়ে যে শ্রদ্ধা থাকা মানে নিজের হৃদয় এবং অন্তর্দৃষ্টি অনুসরণ করা।  হিন্দুধর্মে, শ্রদ্ধার মূল উপলব্ধি হলো ধর্মগ্রন্থের উপর আস্থা বজায় রাখা। হিন্দুরা বিশ্বাস করে যে মানুষের ইন্দ্রিয় দিয়ে সরাসরি ঈশ্বরকে বোঝা বা অনুভব করা সম্ভব নয়, এবং তাই ধর্মগ্রন্থে বর্ণনার মাধ্যমে ঈশ্বরের উপস্থিতি অনুমান করা হয়েছে। এর একটি উদাহরণ বৃহদারণ্যক উপনিষদ ৩.৮.৯-এ দেখা যায়:  শ্রদ্ধা বিশ্বাস, আস্থা, আত্মবিশ্বাস ও আনুগত্যের সাথে যুক্ত হতে পারে। অমৃতানন্দময়ী এটিকে "ভালোবাসা থেকে উদ্ভূত ধ্রুবক সতর্কতা" হিসাবে বর্ণনা করেন।Gospel of AMMA: [AWAKENCHILDREN] AWAKEN CHILDREN ( 112 ) - SRADDHA - ALERTNESS, 2005-05-03 অরবিন্দ শ্রদ্ধাকে "ঈশ্বরের অস্তিত্ব, জ্ঞান, শক্তি, প্রেম এবং অনুগ্রহে আত্মার বিশ্বাস" হিসাবে বর্ণনা করেন। অন্যান্যরা শ্রদ্ধা ও মননশীলতার সংযোগের উপর জোর দিয়ে ধারণাটি বর্ণনা করেন এবং "অধ্যবসায়" এর মতো শব্দ দিয়ে অনুবাদ করেন।  হিন্দুধর্মে শ্রদ্ধাকে সমর্থন করে এমন মূল স্তম্ভ হল ভক্তি। ভক্তি মানে ঈশ্বরের প্রতি তীব্র ও ভক্তিমূলক ভালবাসা, এবং শ্রদ্ধার সাথে একত্রে মোক্ষের দিকে পথকে সমর্থন করে।  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:হিন্দু ধর্মতত্ত্ব
thumb|শ্লৈষ্মিক অনাক্রম্যতন্ত্রের উপাংশসমূহ শ্লৈষ্মিক অনাক্রম্যবিজ্ঞান () পরিপাকনালী, মূত্র-জনন নালী ও শ্বসনতন্ত্রের শ্লৈষ্মিক ঝিল্লিতে অনাক্রম্যতন্ত্রের যে প্রতিক্রিয়াগুলি সংঘটিত হয়, সেগুলি অধ্যয়নের শাস্ত্র। এই আবরণীগুলি বহিঃস্থ পরিবেশের সাথে সংস্পর্শে থাকে। সুস্থ অবস্থায় শ্লৈষ্মিক অনাক্রম্যতন্ত্র রোগ সৃষ্টিকারী জীবাণুর বিরুদ্ধে প্রতিরক্ষা প্রদান করে এবং একই সাথে দেহের জন্য ক্ষতিকর নয়, এমন সহভক্ষক অণুজীবসমূহ ও পরিবেশজাত পদার্থগুলির প্রতি সহনশীলতা বজায় রাখে। thumb|আইজিএ (IgA) প্রতিরক্ষিকা উদাহরণস্বরূপ, মুখগহ্বর ও অন্ত্রের শ্লৈষ্মিক আবরণীগুলিতে যে ইমিউনোগ্লোবুলিন এ (আইজিএ, IgA) নামক প্রতিরক্ষিকা নিঃসৃত হয়, সেগুলি খাদ্যের সম্ভাব্য প্রতিজনক বা প্রত্যুৎপাদকগুলির বিরুদ্ধে অনাক্রম্য প্রতিক্রিয়া প্রদান করে, এবং এর ফলে সমগ্র তন্ত্রব্যাপী বৃহৎ মাত্রার অপ্রয়োজনীয় অনাক্রম্য প্রতিক্রিয়া সৃষ্টি হয় না। যেহেতু শ্লৈষ্মিক ঝিল্লিগুলি একটি পোষক জীব ও তার পরিবেশের মধ্যবর্তী প্রধান সংস্পর্শতল হিসেবে কাজ করে, তাই এগুলিতে বৃহৎ পরিমাণে শ্লৈষ্মিকঝিল্লি-সংশ্লিষ্ট লসিকাকল্প কলা (গৌণ লসিকাকল্প কলা) দেখতে পাওয়া যায়। এই কলাগুলি জীবকে একটি গুরুত্বপূর্ণ প্রাথমিক স্তরের প্রতিরক্ষা প্রদান করে। প্লীহা ও লসিকাগ্রন্থিগুলির পাশাপাশি তালুমূলগ্রন্থি (টনসিল) ও শ্লৈষ্মিকঝিল্লি-সংশ্লিষ্ট লসিকাকল্প কলাগুলিও গৌণ লসিকাকল্প কলা হিসেবে পরিগণিত হয়।  কাজ শ্লৈষ্মিক অনাক্রম্যতন্ত্র তিনটি প্রধান কাজ সম্পাদন করে:   প্রতিজনক ও সংক্রমণের বিরুদ্ধে দেহের প্রাথমিক স্তরের প্রতিরক্ষা হিসেবে কাজ করা  সহভক্ষক ব্যাকটেরিয়াসমূহ ও খাদ্যস্থিত প্রতিজনকসমূহের (মূলত অন্ত্র-সংশ্লিষ্ট লসিকাকল্প কলায় খাদ্যস্থিত প্রোটিন, তথাকথিত মৌখিক সহনশীলতা) বিরুদ্ধে তন্ত্রব্যাপী অনাক্রম্য প্রতিক্রিয়া প্রতিরোধ করা।    দৈনিক ভিত্তিতে দেহ যেসব রোগ সৃষ্টিকারী জীবাণুর সংস্পর্শে আসে, সেগুলির প্রতি অনাক্রম্য প্রতিক্রিয়া নিয়ন্ত্রণ করে।  জন্মের সময় নবজাতকের শ্লৈষ্মিক অনাক্রম্যতন্ত্র আপেক্ষিকভাবে অবিকশিত অবস্থায় থাকে। কিন্তু আন্ত্রিক অণুজীবসমগ্রের উপনিবেশ স্থাপনের সাথে সাথে এটির বিকাশ ঘটতে থাকে।  যেহেতু শ্লৈষ্মিক অনাক্রম্যতন্ত্রটি অনাক্রম্যতন্ত্রের অভ্যন্তরে সম্মুখ সারির মর্যাদায় আসীন, তাই এটিকে বিভিন্ন ধরনের রোগের টিকাতে ব্যবহার করা যায় কি না, তা নিয়ে গবেষণা চলছে,Mucosal Immunity and Vaccines, August 2003 যার মধ্যে এইডস ও বিভিন্ন অতিপ্রতিক্রিয়া (অ্যালার্জি) উল্লেখ্য।  আরও দেখুন অণুভাঁজ কোষ   তথ্যসূত্র  উৎসপঞ্জি    বিষয়শ্রেণী:অনাক্রম্যবিজ্ঞানের শাখা
95px সুপ্রিয় {{safesubst:BASEPAGENAME}}, আপনি রচনা সংশোধন ও নিবন্ধ মানোন্নয়ন সংঘের রচনা সংশোধনের অনুরোধ কিংবা নিবন্ধ মানোন্নয়নের অনুরোধ পাতা থেকে  নিবন্ধের অনুরোধ গ্রহণ করেছিলেন। আপনি নিবন্ধটিতে অন্তত সাতদিন পূর্বে সর্বশেষ সম্পাদনা করেছেন এবং এখনও কাজ শেষ বলে ঘোষণা দেন নি। নিবন্ধটিতে আপনার কাজ শেষ হয়েছে কিনা কিংবা না হয়ে থাকলে আপনি নিবন্ধটির কাজ শেষ করতে ইচ্ছুক কিনা, সেটি আমাদের জানান। আপনি যদি এই নিবন্ধটিতে আর কাজ করতে না চান, তাহলে এটি অন্যদের জন্য উন্মুক্ত করে দেওয়া হবে। বার্তা পাওয়া সাপেক্ষে সাত দিনের মধ্যে আপনার উত্তর না পাওয়া পেলে কিংবা নিবন্ধে নতুন করে সম্পাদনা না করা হলে, সংঘ কর্তৃক অনুরোধটি অন্যদের জন্য উন্মুক্ত করে দেওয়া হতে পারে। সংঘের সাথে থাকার জন্য আপনাকে ধন্যবাদ!
উজানি আসাম (সৌমারপীঠ) হল আসামের এক প্রশাসনিক বিভাগ বা সংমন্ডল। ব্রহ্মপুত্র উপত্যকার উচ্চাংশের অবিভক্ত লখিমপুর এবং শিবসাগর নিয়ে এটি গঠিত হয়েছে। এই খণ্ডসমূহ হল নিম্ন আসাম, উত্তর আসাম ও পর্বতীয়া এবং বরাক উপত্যকা৷ এই বিশেষ খণ্ডটি যোরহাট জেলার বিচার-ব্যবস্থার অধীন।  প্রারম্ভিক অবস্থাত সাতটি জেলারে গঠিত হওয়া উজনি আসামের খণ্ডটিতে জেলার সংখ্যা এখন নখের মত বৃদ্ধি পেয়েছে। সেইগুলি হল - যোরহাট, ডিব্রুগড়, ধেমাজি, শিবসাগর, গোলাঘাট, সরাইদেউ, লখিমপুর, মাজুলী এবং তিনসুকিয়া৷ উল্লেখনীয় যে, সরাইদেউ এবং মাজুলী নতুনকরে গঠিত হওয়া জেলা। ২০১৬ সালে এই দুটি জেলার মর্যাদা পেয়েছিল। বর্গ কিলোমিটারেরভিত্তিতে বৃহত্তম গোলাঘাট এবং তিনসুকিয়া জেলা যথাক্রমে ১৯৮৭ এবং ১৯৮৯ সালে মর্যাদা পেয়েছিল।  ডিব্রুগড়, গোলাঘাট এবং যোরহাট জেলাও এই খণ্ডের পুরানো ও জনবসতিতে পূর্ণ শহরাঞ্চল (পৌর অঞ্চল)। স্বাধীনতার আগেই এই তিনটি জেলার গঠন আরম্ভ হয়েছিল।  বৃহত্তর উজনি আসাম অঞ্চলটি শোণিতপুর, কার্বি আংলং এবং নগাঁও জেলা নিয়ে গঠিত। এই খণ্ডটি রাজ্যের সর্বাধিক উৎপাদনশীল অংশ। উজনি আসাম প্রাকৃতিক সম্পদ যেমন - কয়লা, তেল এবং প্রাকৃতিক গ্যাসে পরিপূর্ণ। উজনি আসামে চায়ের বাগান ব্যাপকভাবে করা হয়।   ইতিহাস   মধ্যযুগীয়   আহোম সাম্রাজ্য (১২২৮-১৮২৬)  ব্রহ্মপুত্র উপত্যকাতে আহোম সাম্রাজ্য প্রায় ছ'শ বছর ধরে রাজত্ব করেছিল এবং উত্তর-পূর্বাঞ্চলকে মোগলদের শাসনের থেকে প্রতিরক্ষা করে এসেছিল। মংগ মাওর একজন টাই রাজকুমার চু্কাফার দ্বারা এই সাম্রাজ্য প্রতিষ্ঠিত হয়েছিল। ১৬ শতকে চুহুংমুঙর সময়ে এই সাম্রাজ্যর পরিসর বৃদ্ধি পায় এবং এটি বহু-জাতীয় হয়ে পড়ে। মোয়ামরীয়া বিদ্রোহের সময়ে এই সাম্রাজ্য ক্রমে দুর্বল হতে শুরু করে এবং মানসেনার উপুর্যপরি আক্রমণের ফলে এই সাম্রাজ্যর পতন আরম্ভ হয়। মানসেনার সঙ্গে পরাভূত হওয়ার পর ১৮২৬ সালে ইয়ান্ডাবু সন্ধি হয় এবং এই ভূখণ্ড ব্রিটিশদের অধীনে যায়।   চুতীয়া সাম্রাজ্য (১১৮৭-১৭৬৩)  চুতীয়া লোকরা হল এই খণ্ডের ইতিহাসে থাকা লোক। ৪০০০ বছর আগে এই খণ্ডে স্থায়ীত্ব নেওয়া গোষ্ঠীসমূহের মধ্যে তারা ছিলেন অন্যতম। ১১৮৭ সালে বীরপাল ব্রহ্মপুত্র নদীর উত্তরদিকে মধ্যযুগীয় চুতীয়া সাম্রাজ্য স্থাপন করেছিলেন। উত্তর আসামকে ধরে অরুণাচল প্রদেশের কিছু অংশ এই সাম্রাজ্যের শাসনাধীন ছিল। শদেয়াতে তাদের রাজধানী ছিল। বর্তমান আসামের লখিমপুর, ধেমাজি, তিনসুকিয়া, এবং ডিব্রুগড়কে ধরে শোণিতপুর, গোলাঘাট, যোরহাট এবং শিবসাগর জেলা তারাও শাসন করেছিল। অন্যদিকে আসাম-অরুণাচলের সীমান্তে থাকা কিছু জেলাও তাদের অধীনে ছিল।   জনসংখ্যা  উজনি আসাম খণ্ডের জনসংখ্যা প্রায় ৭৫ লাখ (আসামের মোট জনসংখ্যার ২৪ শতাংশ)। আশি শতাংশেরও অধিক মানুষ হিন্দু ধর্মাবলম্বী। তারপর আছে ইসলাম ধর্ম। ৭০ শতাংশেরও অধিক মানুষ অসমীয়া ভাষায় ভাব-বিনিময় করে। কিছুসংখ্যক বাংলাভাষী এবং হিন্দীভাষীও এইখণ্ডে আছে। উজনি আসামের প্রধান সম্প্রদায়গুলি হল - আহোম, চুতীয়া, চা জনগোষ্ঠী, মিসিঝ, সোনোয়াল কাছাড়ি, মরাণ, মটক, দেউরী, এবং ঠেঙাল-কাছাড়ি ইত্যাদি।   চিত্রসম্ভার    পাদটীকা      ডিব্রুগড় পৌরখণ্ডের গঠন,১৮৭৩.    গোলাঘাট পৌরখণ্ডের গঠন,১৯২০     যোরহাট পৌরখণ্ডের গঠন, ১৯০৯   তথ্যসূত্র   বিষয়শ্রেণী:আসামের প্রশাসনিক বিভাগ বিষয়শ্রেণী:আসামের বিভাগ
কনিফা বিশ্ব ফুটবল কাপ () হচ্ছে কনিফা কর্তৃক আয়োজিত একটি আন্তর্জাতিক ফুটবল প্রতিযোগিতা, যা রাষ্ট্র, সংখ্যালঘু, রাষ্ট্রহীন ব্যক্তি এবং ফিফার সাথে সম্পৃক্ত নয় এমন অঞ্চলের অ্যাসোসিয়েশন অথবা দল অংশগ্রহণ করে। এই প্রতিযোগিতাটির প্রথম আসর ২০১৪ সালে অনুষ্ঠিত হয়েছিল; এরপর থেকে প্রতি দুই বছর অন্তর এই প্রতিযোগিতা অনুষ্ঠিত হয়। এই প্রতিযোগিতাটি ভিভা বিশ্বকাপের উত্তরসূরি, যা ২০০৬ সাল হতে ২০১২ সাল পর্যন্ত অনুষ্ঠিত হয়েছিল।   সারাংশ    সাল  আয়োজক  চ্যাম্পিয়ন  ফলাফল  রানার-আপ  তৃতীয় স্থান  ফলাফল  চতুর্থ স্থান  শীর্ষ গোলদাতা ২০১৪      ০–০   এল্লান ভান্নিন    ৪–১     আর্তুর ইয়েলবায়েভ (৯) ২০১৬      ১–১      ২–০     অমর পুরেওয়াল (৭) ২০১৮      ০–০      ০–০     কমলজিৎ সিং (৬) ২০২০    করোনাভাইরাসের বৈশ্বিক মহামারীর কারণে বাতিল   আরও দেখুন   ভিভা বিশ্বকাপ   তথ্যসূত্র    বহিঃসংযোগ        বিষয়শ্রেণী:কনিফা বিষয়শ্রেণী:ফিফা বহির্ভূত ফুটবল প্রতিযোগিতা বিষয়শ্রেণী:ফুটবলের বিশ্ব চ্যাম্পিয়নশিপ বিষয়শ্রেণী:দ্বিবার্ষিক ক্রীড়া অনুষ্ঠান
তেঁতুলিয়া শব্দটি দিয়ে বোঝানো হতে পারে:  তেঁতুলিয়া উপজেলা — পঞ্চগড় জেলার একটি উপজেলা।  তেঁতুলিয়া থানা — বাংলাদেশের একটি পুলিশ থানা।  তেঁতুলিয়া ইউনিয়ন, চিরিরবন্দর — দিনাজপুর জেলার একটি ইউনিয়ন।  তেঁতুলিয়া ইউনিয়ন, তালা — সাতক্ষীরা জেলার একটি ইউনিয়ন।  তেঁতুলিয়া ইউনিয়ন, তেঁতুলিয়া — পঞ্চগড় জেলার একটি ইউনিয়ন।  তেঁতুলিয়া ইউনিয়ন, পোরশা — নওগাঁ জেলার একটি ইউনিয়ন।  তেঁতুলিয়া ইউনিয়ন, মান্দা — নওগাঁ জেলার একটি ইউনিয়ন।  তেঁতুলিয়া ইউনিয়ন, মোহনগঞ্জ — নেত্রকোণা জেলার একটি ইউনিয়ন।  তেঁতুলিয়া নদী — বাংলাদেশের বরিশাল বিভাগের উপর দিয়ে প্রবাহিত একটি নদী।  রাক্ষসিনী-তেঁতুলিয়া নদী — বাংলাদেশের বৃহত্তর দিনাজপুর জেলার উপর দিয়ে প্রবাহিত একটি নদী।  তেঁতুলিয়া করিডোর — বাংলাদেশের পঞ্চগড় জেলার মধ্য দিয়ে পশ্চিমবঙ্গের দিনাজপুর ও জলপাইগুড়ি জেলার যোগাযোগের জন্য একটি প্রস্তাবিত সংযোগপথ।  তেঁতুলিয়া সৌরবিদ্যুৎ কেন্দ্র — বাংলাদেশের পঞ্চগড় জেলায় অবস্থিত একটি সৌরবিদ্যুৎ কেন্দ্র।  আরও দেখুন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত অপসারণ করা হল। দ্রুত অপসারণযোগ্য নিবন্ধ। এইরকম নিবন্ধে দ্রুত অপসারণ ট্যাগ যোগ করবেন। —শাকিল (আলাপ · অবদান) ০৪:১৯, ২৪ মার্চ ২০২৫ (ইউটিসি) :মাধ্যমিক স্কুল সার্টিফিকেট পরীক্ষা-২০২৫   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () অপসারণ প্রস্থাবনা করা হচ্ছে। উইকিপিডিয়া স্থান পাওয়ার যোগ্য কি না? মোঃ মালেক ইসলাম (আলাপ) ০৮:১৬, ২৩ মার্চ ২০২৫ (ইউটিসি)   মোবাশশির' (আলাপ) ১৬:০৬, ২৩ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মিকায়েল দোস সান্তোস সিলভা (; জন্ম: ১২ আগস্ট ২০০০; মিকায়েল নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব পালমেইরাসের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন মিকায়েল দোস সান্তোস সিলভা ২০০০ সালের ১২ই আগস্ট তারিখে ব্রাজিলের প্রুদেন্তেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:হিউস্টন ডায়নামো ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার
মে টাওয়ার বিগেলো (১৩ এপ্রিল ১৮৬৬ - ২৮ অক্টোবর ১৯৩৫) ছিলেন একজন শিল্পী, আইনজীবী, চিকিৎসক এবং কলোরাডো হাউস অফ রিপ্রেজেন্টেটিভ ১৯১৯ অধিবেশনে দায়িত্ব পালনকারী রাজ্য বিধায়ক।   জীবনী  তিনি ১৩ এপ্রিল, ১৮৬৬ সালে সেন্ট চার্লস, মিনেসোটাতে জন্মগ্রহণ করেন।   তিনি নেব্রাস্কা স্টেট ইউনিভার্সিটি এবং র‌্যাডক্লিফ কলেজে পড়াশোনা করেছেন।   এরপর তিনি শিক্ষকতা শুরু করেন, তারপর নেব্রাস্কা স্টেট নর্মাল কলেজের (এখন কেয়ারনির নেব্রাস্কা বিশ্ববিদ্যালয়) গণিতের প্রশিক্ষক হতে অগ্রসর হন।  এরপর তিনি আইন অধ্যয়ন করতে যান এবং নেব্রাস্কা বার পাস করেন।   তিনি একজন শিল্পী ছিলেন এবং একটি মেডিকেল প্রকাশনার জন্য চিত্র তৈরি করেছিলেন।    তিনি একজন শিক্ষাবিদ এবং ব্যাংকার চার্লস ওয়েসলি বিগেলোকে বিয়ে করেন,   ১৬ মে, ১৮৯১,  এবং তাদের চারটি সন্তান ছিল এবং তারা ডেনভারে চলে আসেন।    তথ্যসূত্র   বিষয়শ্রেণী:১৮৬৬-এ জন্ম বিষয়শ্রেণী:১৯৩৫-এ মৃত্যু বিষয়শ্রেণী:জার্মানিতে মার্কিন প্রবাসী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন নারী চিকিৎসক বিষয়শ্রেণী:র‌্যাডক্লিফ কলেজের প্রাক্তন শিক্ষার্থী বিষয়শ্রেণী:খুনের অভিযোগে অভিযুক্ত ব্যক্তি বিষয়শ্রেণী:ডেনভারের ব্যক্তি বিষয়শ্রেণী:১৯শ শতাব্দীর মার্কিন আইনজীবী বিষয়শ্রেণী:১৯শ শতাব্দীর মার্কিন নারী আইনজীবী বিষয়শ্রেণী:ইউনিভার্সিটি অফ কলোরাডো স্কুল অফ মেডিসিন প্রাক্তন শিক্ষার্থী বিষয়শ্রেণী:নেব্রাস্কার আইনজীবী বিষয়শ্রেণী:২০শ শতাব্দীর মার্কিন নারী রাজনীতিবিদ বিষয়শ্রেণী:কলোরাডোর নারী রাজ্য বিধায়ক বিষয়শ্রেণী:কলোরাডো হাউস অফ রিপ্রেজেন্টেটিভের সদস্য
ইয়োনাটান মাইকেল বুর্কার্ট (, ; জন্ম: ১১ জুলাই ২০০০; ইয়োনাটান বুর্কার্ট নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব মাইনৎস ০৫ এবং জার্মানি অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।  জার্মান ফুটবল ক্লাব ডার্মস্টাট ৯৮-এর যুব পর্যায়ের হয়ে খেলার মাধ্যমে বুর্কার্ট ফুটবল জগতে প্রবেশ করেছেন এবং পরবর্তীকালে মাইনৎস ০৫-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব মাইনৎস ০৫-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। এছাড়াও তিনি ২ মৌসুমের জন্য মাইনৎস ০৫-এর দ্বিতীয় সারির দল মাইনৎস ০৫ ২-এ খেলেছেন।  ২০১৫ সালে, বুর্কার্ট জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।   প্রারম্ভিক জীবন  ইয়োনাটান মাইকেল বুর্কার্ট ২০০০ সালের ১১ই জুলাই তারিখে জার্মানির ডার্মস্টাটে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  বুর্কার্ট জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ২১শে মে তারিখে তিনি নেদারল্যান্ডস অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৫ সালের ২৩শে মে তারিখে এক প্রীতি ম্যাচে নেদারল্যান্ডস অনূর্ধ্ব-১৫ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।   তথ্যসূত্র    বহিঃসংযোগ             বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:বুন্দেসলিগার খেলোয়াড় বিষয়শ্রেণী:মাইনৎস ০৫ ২-এর খেলোয়াড় বিষয়শ্রেণী:মাইনৎস ০৫-এর খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:রেগিওনাললিগার খেলোয়াড় বিষয়শ্রেণী:জার্মানির আন্তর্জাতিক ফুটবলার
প্রেমী ও প্রেমী ২০১৭ সালে মুক্তিপ্রাপ্ত বাংলাদেশী রোমান্টিক কমেডি চলচ্চিত্র, যা পরিচালনা করেছেন জাকির হোসেন রাজু। চলচ্চিত্রটি হলিউড চলচ্চিত্র লিপ ইয়ার থেকে অনুপ্রাণিত। এটি কোনো বাংলাদেশি চলচ্চিত্রের বৃহত্তম বিশ্বব্যাপী মুক্তি। চলচ্চিত্রটিতে কেন্দ্রীয় চরিত্রে অভিনয় করেছেন আরিফিন শুভ ও নুসরাত ফারিয়া। নিয়তির পর (২০১৬) এটি আরিফিন শুভ এবং জাকির হোসেন রাজুর মধ্যে দ্বিতীয় জুটি। এটিই ফারিয়া এবং শুভর মধ্যে প্রথম জুটি। শুভ-ফারিয়া জুটির দ্বিতীয় চলচ্চিত্র ধ্যাততেরিকি ২০১৭ সালের ১৪ এপ্রিল মুক্তি পায়।    কাহিনী  চলচ্চিত্রটিতে মূলত সীমান্ত ও মারিয়ার ভালোবাসার কাহিনী তুলে ধরা হয়েছে। মারিয়া লন্ডনের একটি কোম্পানিতে কাজ করে এবং সে তার প্রেমিককে বিয়ের প্রস্তাব দেওয়ার সিদ্ধান্ত নেয়। এজন্য সে লন্ডন থেকে কলকাতার উদ্দেশে রওনা হয়। কিন্তু এক অনাকাঙ্ক্ষিত সমস্যার কারণে তার বিমান চট্টগ্রামে অবতরণ করে। সেখানেই তার দেখা হয় সীমান্তের সঙ্গে। মারিয়াকে কলকাতায় পৌঁছে দেওয়ার জন্য তাদের মধ্যে এক চুক্তি হয়, এবং তারা একসঙ্গে দীর্ঘ ও রোমাঞ্চকর যাত্রায় বের হয়। অবশেষে তারা কলকাতায় পৌঁছে যায়। মারিয়াকে তার প্রেমিক আরিয়ান নিতে আসে, আর তাকে বিদায় জানিয়ে সীমান্তের মন ভেঙে যায়। কিন্তু পরে মারিয়া জানতে পারে, আরিয়ান তাকে প্রতারণা করেছে। হৃদয়ভাঙা অবস্থায় সে বাংলাদেশে ফিরে আসে। চলচ্চিত্রের শেষে সীমান্ত মারিয়াকে বিয়ের আংটি পরায়, আর তাদের ভালোবাসা পূর্ণতা পায়।   অভিনয়শিল্পী   সীমান্ত চরিত্রে আরিফিন শুভ, যে বান্দরবানে একটি হোটেলের ম্যানেজার এবং গরিব ও অসহায় মানুষদের সাহায্য করে  মারিয়া চরিত্রে নুসরাত ফারিয়া , যে লন্ডনে কাজ করেন এবং তার প্রেমিককে প্রস্তাব দিতে চায়  আরিয়ান চরিত্রে আমান রেজা, মারিয়ার প্রেমিক, যে মারিয়ার সাথে প্রতারণা করে  নামহীন চরিত্রে আমজাদ হোসেন, বান্দরবান রেলস্টেশনের স্টেশন মাস্টার  নামহীন চরিত্রে রেবেকা , স্টেশন মাস্টারের স্ত্রী  নামহীন চরিত্রে শিবা শানু , স্থানীয় ডন যে মারিয়াকে অপহরণ করে  অতিথি চরিত্রে প্রবীর মিত্র   সাউন্ডট্র‍্যাক   ১০ নভেম্বর প্রকাশিত হয়েছে টাইটেল সংটি। গানটির গায়ক হলেন আকাশ। "চক চক করলেই" মুক্তি পায় ১৭ নভেম্বর। গানটির গায়ক জুটি হলেন আকাশ এবং অন্তরা মিত্র। ২৪ নভেম্বর ৩রা গান "অনেক কথা ছিল" মুক্তি পায়। গানটির গায়ক হলেন জুবিন গর্গ। ১লা ডিসেম্বর "সাজনা" মুক্তি পায়। গানটির গায়ক হলেন ইমরান মাহমুদুল।   নির্মাণ এবং মুক্তি  এই সিনেমাটির শুটিং লন্ডন, চট্টগ্রাম এবং কলকাতায় করা হয়েছে। শুটিং চলাকালীন ফারিয়া এবং পরিচালক রাজু অসুস্থ হয়ে পড়েন। তাই কয়েকদিন ধরে শুটিং বন্ধ থাকে। ৮৭টি থিয়েটারে সিনেমাটি মুক্তি পায় ১০ ফেব্রুয়ারী ২০১৭ সালে। চলচ্চিত্রটির দর্শক আকর্ষণ বৃদ্ধির জন্য জাজ মাল্টিমিডিয়া কিছু প্রমোশনাল ক্লিপ বানায় এবং একটি কুইজের আয়োজন করে। আইএমডিবি চলচ্চিত্রটিকে ৬.৪/১০ তারকা এবং দ্য ডেইলি স্টার চলচ্চিত্রটিকে ৭/১০ তারকা দিয়েছে।  আরও দেখুন  নুসরাত ফারিয়া  ধ্যাততেরিকি  বাদশা - দ্য ডন  বস ২  মা: জ্বীন ৩   তথ্যসূত্র    বহিঃসংযোগ     বিষয়শ্রেণী:২০১৭-এর চলচ্চিত্র বিষয়শ্রেণী:প্রণয়ধর্মী হাস্যরসাত্মক চলচ্চিত্র বিষয়শ্রেণী:প্রণয়ধর্মী চলচ্চিত্র বিষয়শ্রেণী:হাস্যরসাত্মক চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:কলকাতায় ধারণকৃত চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:জাকির হোসেন রাজু পরিচালিত চলচ্চিত্র বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র বিষয়শ্রেণী:বাংলাদেশী হাস্যরসাত্মক চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
মাইকোলা খভিলোভি (১৩ ডিসেম্বর ১৮৯৩ - ১৩ মে ১৯৩৩) ছিলেন ইউক্রেনীয় সাংস্কৃতিক পুনর্জাগরণের অন্তর্গত একজন ইউক্রেনীয় লেখক। তিনি ১৯১৬ সালে স্নাতক হন এবং ১৯১৯ সালে ইউক্রেনের কমিউনিস্ট পার্টিতে যোগ দেন। ১৯২১ সালে তিনি খারকিভে চলে যান। ডিসেম্বর ১৯২৭ এবং মার্চ ১৯২৮ এর মধ্যে তিনি বার্লিন এবং ভিয়েনায় এবং কিছু সূত্র অনুসারে প্যারিসেও থাকতেন। ১৯২৮ সালে তিনি খারকিভ-এ "Literaturnyj Jarmarok" একটি পত্রিকা চালু করেন। ১৯৩৩ সালে তিনি খারকিভে আত্মহত্যা করেছিলেন।Artikel zu Khvylovy, Mykola in der Internet Encyclopedia of Ukraine (Canadian Institute of Ukrainian Studies/University of Toronto; englisch); abgerufen am 3. September 2016 (englisch)   তথ্যসূত্র   বিষয়শ্রেণী:১৮৯৩-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:ইউক্রেনীয় লেখক বিষয়শ্রেণী:১৯৩৩-এ আত্মহত্যা বিষয়শ্রেণী:সোভিয়েত ইউনিয়নের কমিউনিস্ট পার্টির সদস্য